કંદિલ અગાઉ પણ પાકિસ્તાનનાં વિવિધ અધિકારીઓ સમક્ષ પોતાનાં જીવને ખતરો હોવાની વાત કરી ચુકી હતી. જો કે પોલીસે તેની વાત કાને નહી ધરીને તેની સુરક્ષા માટેની કોઇ વ્યવસ્થા કરી નહોતી. પાકિસ્તાની ચેનલ જીયો ન્યૂઝનાં અનુસાર કંદીલ દેશી બહાર જતી રહેવા માટેની તૈયારીઓ કરી ચુકી હતી. પરંતુ તેની માંગ અંગે પાકિસ્તાની ગૃહમંત્રાલય દ્વારા કોઇ પ્રતિક્રિયા નહોતી આપવામાં આવી. જીવને ખતરો હોવાનાં કારણે કંદિલે ઇદ બાદ વિદેશમાં વસવાની તમામ તૈયારીઓ કરી લીધી હતી.